CELEX: 61986CJ0161
Language: el
Date: 1989-07-13 00:00:00
Title: Απόφαση του Δικαστηρίου (τέταρτο τμήμα) της 13ης Ιουλίου 1989. # Andreas Jaeger κατά Επιτροπής των Ευρωπαϊκών Κοινοτήτων. # Μόνιμοι υπάλληλοι - Πρώην μη μόνιμος υπάλληλος της Ευρωπαϊκής Ενώσεως για τη Συνεργασία - Απόλυση. # Υπόθεση 161/86.

Avis juridique important

|

61986J0161

ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΤΕΤΑΡΤΟ ΤΜΗΜΑ) ΤΗΣ 13ΗΣ ΙΟΥΛΙΟΥ 1989.  -  ANDREAS JAEGER ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ.  -  ΥΠΑΛΛΗΛΟΙ - ΠΡΩΗΝ ΥΠΑΛΛΗΛΟΣ ΤΟΥ ΕΥΡΩΠΑΙΚΟΥ ΣΥΝΔΕΣΜΟΥ ΣΥΝΕΡΓΑΣΙΑΣ - ΑΠΟΛΥΣΗ.  -  ΥΠΟΘΕΣΗ 161/86.  

Συλλογή της Νομολογίας του Δικαστηρίου 1989 σελίδα 02467 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++1. Υπάλληλοι - Προσφυγή - Δικαίωμα ασκήσεως προσφυγής - Πρόσωπα που διεκδικούν την ιδιότητα του μονίμου ή μη μονίμου υπαλλήλου, πλην του τοπικού  2. Υπάλληλοι - Υπαλληλική ιδιότητα - Μη πλήρωση των προϋποθέσεων κτήσεως - Εφαρμογή του κανονισμού υπηρεσιακής καταστάσεως - Αποκλείεται  

Περίληψη

1. Οχι μόνο τα πρόσωπα που έχουν την ιδιότητα του μονίμου ή του μη μονίμου μη τοπικού υπαλλήλου, αλλά και τα πρόσωπα που διεκδικούν τις ιδιότητες αυτές μπορούν να προσβάλλουν ενώπιον του Δικαστηρίου βλαπτικές γι' αυτά αποφάσεις (βλέπε απόφαση της 11ης Ιουλίου 1985, Salerno κατά Επιτροπής και Συμβουλίου, 87, 130/77, 22/83, 9 και 10/84, Συλλογή 1985, σ. 2523).  2. Η ιδιότητα του μονίμου ή μη μονίμου κοινοτικού υπαλλήλου δεν μπορεί να αναγνωριστεί στο προσωπικό μιας διεθνούς ενώσεως που διέπεται από το δίκαιο ενός κράτους μέλους και η οποία δεν μπορεί, ανεξαρτήτως των σχέσεών της με την Επιτροπή, να εξομοιωθεί προς διοικητική μονάδα της τελευταίας (βλέπε απόφαση της 11ης Ιουλίου 1985, Salerno κατά Επιτροπής και Συμβουλίου, 87, 130/77, 22/83, 9 και 10/84, Συλλογή 1985, σ. 2523).  Κατά συνέπεια, καμία διάταξη του κανονισμού υπηρεσιακής καταστάσεως δεν μπορεί να προβληθεί λυσιτελώς κατά αποφάσεως απολύσεως ληφθείσας από μια τέτοια ένωση υπό την ιδιότητά της ως εργοδότη σύμφωνα με τους κανόνες που διέπουν τις σχέσεις εργασίας μεταξύ της ενώσεως και του προσωπικού της.  

Διάδικοι

Στην υπόθεση 161/86,  Αndreas Jaeger, πρώην υπάλληλος της Ευρωπαϊκής Ενώσεως για τη Συνεργασία, κάτοικος Ρώμης (Ιταλία), 27, Via di Villa Ruffo, εκπροσωπούμενος από το δικηγόρο Βρυξελλών Μarcel Slusny και με αντίκλητο στο Λουξεμβούργο την Catherine Wolter, 4, rue Lemire,  προσφεύγων,  κατά  Επιτροπής των Ευρωπαϊκών Κοινοτήτων, εκπροσωπουμένης από τον Ηendrik van Lier, μέλος της νομικής υπηρεσίας της, επικουρούμενο από το δικηγόρο Βρυξελλών Robert Andersen, avenue Montjoie 214, Βρυξέλλες, με αντίκλητο στο Λουξεμβούργο τον Γεώργιο Κρεμλή, μέλος της νομικής υπηρεσίας της Επιτροπής, Centre Wagner, Λουξεμβούργο,  καθής,  που έχει κυρίως ως αντικείμενο την ακύρωση της πράξεως απολύσεως του προσφεύγοντος,  ΤΟ ΔΙΚΑΣΤΗΡΙΟ (τέταρτο τμήμα)  συγκείμενο απο τους Τ. Κoopmans, πρόεδρο τμήματος, Κ. Ν. Κακούρη και Μ. Diez de Velasco, δικαστές, αποφασίζει:  (το σκεπτικό παραλείπεται)  

Διατακτικό

1) Απορρίπτει την προσφυγή.  2) Κάθε διάδικος φέρει τα δικαστικά του έξοδα.